b'\n_START_ARTICLE_\nLangkavis\n_START_PARAGRAPH_\nLangkavis (malaj. Langkawi) \xe2\x88\x92 sala \xc5\xa1iaur\xc4\x97s vakar\xc5\xb3 Malaizijoje, Kedaho valstijoje, prie sienos su Tailandu; archipelagas i\xc5\xa1 99 sal\xc5\xb3 Andaman\xc5\xb3 j\xc5\xabroje, 30 km nuo Malaizijos pakrant\xc4\x97s. Sostin\xc4\x97 ir did\xc5\xbeiausias salos miestas \xe2\x88\x92 Kuahas. Salos plotas \xe2\x88\x92 478,5 km\xc2\xb2. Gyventoj\xc5\xb3 \xe2\x88\x92 67,792._NEWLINE_Kuaho mieste yra daug vie\xc5\xa1bu\xc4\x8di\xc5\xb3, verslo centr\xc5\xb3, parduotuvi\xc5\xb3 ir restoran\xc5\xb3. Prekybos centruose prekiaujama prek\xc4\x97mis be muito mokes\xc4\x8dio, ta\xc4\x8diau turistai \xc5\xa1ioje \xc5\xa1alyje privalo i\xc5\xa1b\xc5\xabti ne ma\xc5\xbeiau kaip 72 valandas. Salos papl\xc5\xabdimiai yra balto sm\xc4\x97lio, o j\xc5\xabra \xc5\xbeydra ir skaidri. Povandeninis pasaulis vilioja nardytojus i\xc5\xa1 viso pasaulio. \xc4\x8cia puikiai i\xc5\xa1vystytas turizmas._NEWLINE_Langkavio saloje yra Mashuri memorialin\xc4\x97 sodyba. Tai paminklas merginai, kuri, pagal legend\xc4\x85, prakeik\xc4\x97 Langkavio sal\xc4\x85. Legenda pasakoja, kad prie\xc5\xa1 du \xc5\xa1imtus met\xc5\xb3 mergina anytos buvo apkaltinta nuod\xc4\x97me. Pagal papro\xc4\x8dius, gr\xc4\xaf\xc5\xbe\xc4\x99s vyras i\xc5\xa1 karo tur\xc4\x97jo nu\xc5\xbeudyti \xc5\xbemon\xc4\x85. Kai jis peiliu d\xc5\xabr\xc4\x97 \xc4\xaf jos \xc5\xa1ird\xc4\xaf, prad\xc4\x97jo b\xc4\x97gti baltas kraujas. Tai buvo \xc4\xafrodymas, kad \xc5\xbemona nekalta. Mashuri prie\xc5\xa1 mirt\xc4\xaf prakeik\xc4\x97 sal\xc4\x85 ir jos gyventojus 7 kartoms. Tik 1990 m. prakeikimas nustojo galioti ir dabar Langkavi tapo vienu i\xc5\xa1 nuostabiausi\xc5\xb3 Azijos kurort\xc5\xb3. Salos gyventojai dabar Mashuri laiko tautos didvyre._NEWLINE_Langkavio saloje yra legend\xc5\xb3 ola (Gua \xc4\x8cerita), kurios sienos i\xc5\xa1puo\xc5\xa1tos nei\xc5\xa1\xc5\xa1ifruotais, senoviniais ra\xc5\xa1tmenimis._NEWLINE_Saloje yra vienas vienas i\xc5\xa1 did\xc5\xbeiausi\xc5\xb3 Azijoje okeanariumas (vir\xc5\xa1 5000 \xc4\xafvairiausi\xc5\xb3 j\xc5\xabros gyv\xc5\xabn\xc5\xb3). Penkiolikos metr\xc5\xb3 tunelis suteikia galimyb\xc4\x99 lankytojams steb\xc4\x97ti povandeninio pasaulio gyvenim\xc4\x85 nat\xc5\xabraliomis s\xc4\x85lygomis._NEWLINE_J\xc5\xabros parkas yra sudarytas i\xc5\xa1 keturi\xc5\xb3 nedideli\xc5\xb3 sal\xc5\xb3. \xc4\x8cia saugomi nuostab\xc5\xabs koral\xc5\xb3 rifai._NEWLINE_Krokodil\xc5\xb3 fermoje saugoma daugiau nei 1000 r\xc5\xab\xc5\xa1i\xc5\xb3 krokodil\xc5\xb3 bei aligatori\xc5\xb3.'